burgasdotpro/wikipedia huggingface dataset:
Operácia Achilles

Operácia Achilles vykonaná vojskami NATO bola súčasťou vojny v Afganistane. Dovtedy najväčšia vojenská operácia NATO v Afganistane prebiehala v dňoch 6. marca – 30. mája 2007 a jej cieľom bolo vyhnať povstalcov z hnutia Taliban z provincie Hilmand. Podľa vyjadrení koaličných veliteľov sa však Taliban vyhýbal otvorenej konfrontácii a uprednostňoval povstaleckú taktiku boja.
Boje sa sústredili najmä na okolie priehrady Kadžaki, ktorá bola už roky mimo prevádzky. Súčasťou operácie Achilles bola aj operácia Volcano, ktorej cieľom bolo vyčistiť pozície Talibanu v okolí priehrady, ako aj operácia Kryptonite, pri ktorej sa koaličné vojská zamerali na samotnú elektráreň.
Pozadie.
16. marca americký generál Dan McNeill oznámil, že koaličné vojská bojujú proti Talibanu na viacerých miestach na juhu krajiny, avšak povstalcom sa darí väčším bojom vyhýbať. Zároveň dodal, že NATO spustí ďalšie protipovstalecké operácie na jar a v lete.
Boj.
Počas operácie Volcano dobyla po ťažkých bojoch britská námorná pechota základňu Talibanu v blízkosti elektrárne. 3. apríla vtrhli americké a afganské vojská do objektu, v ktorom sa podľa informácií rozviedky mal nachádzať talibanský veliteľ. Zajať sa ho síce nepodarilo, no došlo k boju, v ktorom bolo zabitých desať povstalcov a dvaja boli zajatí.
30. apríla sa tisíc spojeneckých vojakov spolu s príslušníkmi afganských bezpečnostných zložiek presunulo do severnejších oblastí údolia Sangin, kde vytlačili Taliban z mesta Gerešk a okolitých dedín. Podľa správ ISAF malo byť zabitých 130 bojovníkov Talibanu, avšak po bojoch vypukli niekoľkotisícové demonštrácie, pretože podľa miestnych veľkú časť obetí tvorili civilisti. K ďalším bojom došlo v meste Herát na západe krajiny. Herát bol dovtedy relatívne bezpečným mestom, no po bojoch došlo aj v ňom k protestom z dôvodu obvinenia koaličných vojsk zo zabíjania civilistov.
Veľkým úspechom pre koaličné vojská bolo zabitie vysokého predstaviteľa hnutia Taliban Mullaha Dadullaha, ku ktorému došlo 13. mája 2007 v provincii Hilmand. Jeden z najskúsenejších talibanských veliteľov bol zabitý, keď opúšťal svoj úkryt. 18. mája došlo k leteckému útoku na konvoj, v ktorom sa mali nachádzať bojovníci Talibanu vracajúci sa zo stretnutia na západe krajiny. O tri dni neskôr Taliban zaútočil na spojenú americko-afganskú hliadku. V boji zahynulo 25 útočníkov. Operácia Achilles oficiálne skončila 30. mája 2007 a bola nasledovaná operáciou Rukoväť krompáča.
Tvrdošín (vodná nádrž)

Tvrdošín je vodná nádrž na rieke Orava, pod Oravskou priehradou, pri meste Tvrdošín. Slúži ako vyrovnávacia nádrž počas špičkovej prevádzky vodnej elektrárne Orava. Bola vybudovaná v roku 1979.
Elektráreň.
Súčasťou nádrže je aj vodná elektráreň s 3 kaplanovými turbínami, uvedená do prevádzky v roku 1979. Ich inštalovaný výkon je 6,1 MW a prietok 1 × 5 a 2 × 30 m³/s. Ročná výroba elektrickej energie dosahuje priemerne 18,02 GWh.
Cyklistika

Cyklistika je jazda na bicykli s rekreačným, športovým, turistickým alebo dopravným zameraním. Osoby, ktoré jazdia na bicykli sú cyklisti. Cyklistika vznikla po skonštruovaní bicykla v 19. storočí. Dnes je na Zemi asi miliarda bicyklov, ktoré sú ekologickým a v niektorých oblastiach dôležitým druhom dopravy.
Športová cyklistika sa delí na dve odvetvia:
História.
Prvý bicykel podobajúci sa tomu dnešnému nakreslil vynálezca a maliar Leonardo da Vinci (1492). Jeho bicykel však nebol nikdy vyrobený. V roku 1800 vyrobil ruský nevoľník Artamov železný bicykel s pedálmi na prednom kolese. Tento samohyb mal však k dnešnému bicyklu dosť ďaleko. Hromadnú výrobu bicyklov začal až nemecký barón Karl Friedrich Drais, ktorý je nazývaný praotcom bicykla. 
Prvé organizované cyklistické preteky sa konali 31. mája 1868 v Paríži, v parku St. Cloude na vzdialenosť . O rok neskôr sa vo Veľkej Británii konali prvé medzimestské preteky na trase Londýn - Bristol. Nešlo však o cestné preteky, pretože v tom čase ešte bicykel nebol v Británii oficiálne uznaný ako cestný dopravný prostriedok. Skutočné prvé cestné preteky sa uskutočnili v tom istom roku vo Francúzsku (17. november 1869) na trati medzi Parížom a mestom Rouen, pričom dĺžka pretekov bola . Pretekov sa zúčastnilo 198 pretekárov.
V súčasnosti udávajú tempo a smer vývoja bicyklov dve veľké firmy - firma Campagnolo, vyrábajúca komponenty pre cestné bicykle a firma Shimano, jeden z najväčších výrobcov komponentov pre horské bicykle.
Cena Grammy za najlepší hardrockový výkon

Cena Grammy za najlepší hardrockový výkon (angl. Grammy Award for Best Hard Rock Performance) bolo ocenenie udeľované na Grammy Awards do roku 2011.
Rainerova chata

Rainerova chata (, ), () je na Starolesnianskej poľane vo Vysokých Tatrách. Súčasným chatárom od decembra 2014 je Peter Petras ml. z Kežmarku.
História.
Ján Juraj Rainer, nájomca Starého Smokovca, bol prvý, kto objavil výhody poskytovania komplexných služieb hosťom, ktorí prichádzali na liečebný pobyt do Smokovca. Smokovec bol výhodným východiskom pre túry na Lomnický štít i do Malej a Veľkej Studenej doliny. Starolesnianska poľana poskytovala výhodné miesto na stavbu malej útulne, ktorá mohla poskytovať núdzové prenocovanie a ochranu pred nepohodou. Podujal sa najprv upraviť chodník zo Smokovca na Hrebienok. V roku 1863 vypracoval projekt chaty. O dva roky neskôr ju postavili. Bola z kameňa, s malými okienkami a jednou miestnosťou o rozmeroch 5 x 5,5 m. Vnútri bolo ohnisko a drevené prične. Chata neslúžila dlho. Keď Juraj Rainer zomrel začala chátrať. Hostia Starého Smokovca sa v roku 1876 vyzbierali na jej opravu. Na druhý rok prispel zbierkou Uhorský karpatský spolok. Opravili ju, ale už nelákala turistov.
Urbárnici zo Starej Lesnej využili príležitosť a so zámerom skvalitniť služby na obľúbenej Starolesnianskej poľane sa rozhodli postaviť najprv hájovňu, ktorá mala poskytovať služby aj turistom, ale potom zmenili projekt a vedľa Rainerovej chaty v roku 1884 postavili novú, ktorú nazvali Kamzík. Význam Rainerovej chaty poklesol, ale naďalej slúžila ako nocľaháreň pre vodcov, nosičov a študentov, neskôr ako sklad paliva, garáž i ako chlievik. 
V roku 1980 bola Chata Kamzík asanovaná. Rainerová chata ostala opustená a zanedbaná. Bývalá Správa TANAPu ju v roku 1983 dala opraviť a zakonzervovať podľa projektu Ing. Igora Petra. Opravili múry, vymenili strechu, na vchod upevnili železnú mrežu, aby turisti mohli do nej nazrieť. V roku 1997 kežmarský stredoškolský učiteľ a bývalý vysokohorský nosič PhDr. Peter Petras si ju prenajal so zámerom urobiť z nej životaschopnú historickú pamiatku slúžiacu turistom. Postavil novú zadnú stenu chaty, vsadil nové okná, vymenil dvere, zrekonštruoval šindľovú strechu. Dňa 13. júna 1998 ju otvoril pre verejnosť. V chate zriadil informačné centrum TANAPu, malú expozíciu horolezeckého a nosičského náčinia a fragmenty z lyžiarskej histórie. V roku 2000 prívaly snehu chatu poškodili. V roku 2003 ju chatár znovu rekonštruoval a rozšíril o podkrovné priestory na núdzové prenocovanie. Chata v súčasnom stave predstavuje cenný doklad starej tatranskej chatárskej histórie. 
Rainerova chata s novou podobou sa stala jednou z najvyhľadávanejších tatranských chát. Chatár začal usporadúvať rôzne podujatia. Vznikla tradičná nosičská súťaž "Nosičská próba". Jej cieľom je so i krošňou prejsť 300 metrovú trasu v blízkosti chaty. Súťaže sa zúčastňujú desiatky odvážlivcov. Na oslavu sviatku Troch kráľov pred chatou každý rok postaví zo snehu a ľadu betlehem a usporadúva slávnosť "Klaňania sa Troch kráľov" za účasti folklórnej skupiny z Lendaku a stoviek turistov.
Služby.
Chata má celoročnú prevádzku s možnosťou občerstvenia. Počas letnej a zimnej sezóny denne a mimo sezónu cez víkendy a sviatky. K chate vedie pohodlná cesta z Hrebienka vhodná aj pre vozičkárov.
Ted Jensen

Ted Jensen (* 19. september 1954, New Haven, Connecticut, USA) je americký hudobný producent a zvukár. Je vedúcim masteringu v štúdiu Sterling Sound v New Yorku. Zaoberá sa výrobou, masteringom a mixovaním hudby rôznych interpretov z oblasti popu, rocku a takisto metalu. Ted Jensen produkuje hudbu už od 60-tych rokov. V roku 2002 robil mastering albumu "Come Away with Me" speváčky Norah Jones, ktorý získal cenu Grammy v kategórii Album roka. Okrem iného je tiež zodpovedný za mastering albumu "Death Magnetic" skupiny Metallica. Okrem toho spolupracoval s takými interpretmi ako The Eagles, Bee Gees, AC/DC, Kiss, Billy Joel, Green Day, Eric Clapton, Foreigner, Theory of a Deadman, Apocalyptica, Slipknot, Nickelback, Korn, REM, Muse, Alice in Chains a mnohými inými. V poslednej dobe pracuje na masteringu albumu "Evangelion" skupiny Behemoth.
Photo Album

Photo Album je kompilačné DVD kanadskej rockovej skupiny Nickelback, skladajúce sa z videoklipov piesní skupiny. Na DVD boli umiestnené takmer všetky videoklipy skupiny z albumu "The State" až po album "All The Right Reasons". Z tohto posledného albumu je na DVD len jeden videoklip z dôvodu, že DVD bolo vydané skôr ako album. DVD bolo vydané v roku 2005 vydavateľstvom Wal-Mart. Medzi videoklipmi na DVD je vynechaný videoklip piesne „Fly“ z albumu "Curb", videoklip piesne „Old Enough“ z albumu "The State" a videoklip piesne „See You at the Show“ z albumu "The Long Road".
Fritz Leiber

Fritz Reuter Leiber, Jr. (* 24. december 1910, Chicago, Illinois, USA† 5. september 1992, San Francisco, Kalifornia) bol americký spisovateľ fantasy, hororov a sci-fi. Zároveň bol šachistom a majstrom športového šermu. Vyštudoval psychológiu a fyziológiu, bol redaktorom, hercom a vyučoval na dramatickej škole.
Hal Clement

Harry Clement Stubbs (* 30. máj 1922, Somerville, Massachusetts, USA – † 29. október 2003, Milton, Massachusetts, USA), známy pod menom Hal Clement, bol americký spisovateľ science fiction a vedúci predstaviteľ podžánru hard science fiction. Študoval astronómiu, chémiu a pedagogiku. Bol stredoškolským profesorom, maliarom a autorom vedeckých prác.
Eunomos (Sparta)

Eunomos () z kráľovského rodu Eurypontovcov bol kráľom Sparty (možno mýtickým) približne na začiatku ôsmeho storočia pred Kr.
Nič bezpečné o pôvode a panovaní kráľa Eunoma nevieme a z toho mála čo nám vo svojich písomnostiach zanechali antickí autori nemôžeme nesporne dokázať či bol Eunomos historickou osobou. Podľa historika Herodota bol synom Polydekta a otcom Charilaa. Pausanias tvrdí, že bol následníkom Prytana a jeho synom a následníkom bol Polydektes. Básnik Simónides píše, že zákonodarca Lykurgos bol bratom Eunoma a v jeho zozname kráľov Sparty a v zoznamoch historika Eusebia Kaisarejského či Diodora Sicílskeho sa kráľ Polydektes neuvádza. V uvedených zoznamoch je predchodcom Eunoma Prytanis. Ako vidíme v zoznamoch starších kráľov Sparty kráľovského rodu Eurypontovcov vládne u antických autorov poriadny zmätok.
Anglický učenec H.F.Clinton existenciu Eunoma spochybňuje píše, že meno Eunomos (čo je v preklade z gréčtiny "fungovanie právneho štátu") mohlo byť len prívlastkom kráľa Polydekta, ktorý bol podľa niektorých antických historikov bratom zákonodarcu Lykurga.
Z novovekých historikov (napr. W. Forrest, A. Jones, Jona Lendering a iní) sa väčšina prikláňa pri týchto spartských kráľoch k zoznamu od Herodota v ktorom sa píše, že nasledníkom Eunoma bol jeho syn Charilaos a vládu Eunoma kladú do obdobia začiatku ôsmeho storočia pred Kr.
Čo sa týka informácii o dobe vlády Eunoma tú nám zanechal Pausanias, ktorý zaznamenal, že počas jeho vlády prežívala Sparta obdobie mieru.
Eunomos

Eunomos môže byť:
Masaker na strednej škole

Masaker na strednej škole (ang. "Detention") je akčný film z roku 2003, ktorý režíroval Sidney J. Furie. V hlavnej úlohe je Dolph Lundgren ako stredoškolský účiteľ Sam Decker, ktorý má čoskoro odísť do dôchodku.
Dej.
Bývalý vojak Sam Decker (Dolph Lundgren) je stredoškolský učiteľ a posledný deň v škole trávi dozorom nad tými najväčšími výtržníkmi, ktorí za trest ostali po škole. Škola sa ale čoskoro stane skutočným bojiskom. Dobre organizovaná skupina zabijakov vyzbrojená automatickými zbraňami a výbušninami, ktorých vodcom je Chester Lamb (Alex Karzis) vtrhne do školy v domnienke, že je prázdna a hodlá sa z nej urobiť základňu pre svoju dokonale naplánovanú lúpež.
Ťažko ho zabiť

Ťažko ho zabiť (ang. "Hard to Kill") je akčný film z roku 1990, ktorý režíroval Bruce Malamuth v hlavnej úlohe so Stevenom Seagalom, Kelly LeBrock, Frederickom Coffinom a Williamom Sadlerom. Steven Seagal v úlohe detektíva Masona Storma, ktorý po postrelení upadne do kómy, počas streľby, ktorá zabije jeho manželku Feliciu a synovi Sonnymu sa podarí uniknúť. Po siedmich rokoch sa prebúdza z kómy a chce sa pomstiť s pomocou zdravotnej sestry z nemocnice a bývalého kolegu.
Dej.
Hlavnou postavou je detektív Mason Storm (Steven Seagal), ktorý odhalí politické sprisahanie a nahrá záznam rozhovoru neznámeho poslanca s nájomnými vrahmi. Chce nechať zavraždiť senátora, pretože chce byť dosadený na jeho miesto. Vrahovia prídu nato, že tento záznam vznikol a vydajú sa preto ku Stormovi domov, kde zabijú jeho ženu a Storma ťažko zrania, pričom jeho synovi sa podarí vrahom uniknúť. Storm je v kóme prevezený do nemocnice, kde je po sfalšovaní záznamov prehlásený za mŕtveho. Po siedmich rokoch sa z kómy prebudí, o čom sa dozvedia aj vrahovia a ihneď sa vydajú za Stormom do nemocnice, kde sa ho opäť pokúsia zabiť. Storma zachráni zdravotná sestra Andy Stewart (Kelly LeBrock), ktorá ho ukryje a s ňou sa neskôr aj zblíži.
Ohlasy.
Film bol verejnosťou prijatý skôr negatívne.
Predaj.
Film sa po uvedení umiestnil na 1. mieste v týždňových tržbách.
Darling (rieka)

Darling je jednou z najdlhších riek v Austrálii a významný pravostranný prítok Murraya. Jej dĺžka je a plocha povodia dosahuje . 
Rieka pramení na západných svahoch horského hrebeňa New England a prevažnú časť toku tečie západným a juhozápadným smerom. Po sútok s riekou Kalgoa sa nazýva Dumerik, Macintyre i Barwon. S riekou Murray tvorí rozsiahly systém Murray-Darling s dĺžkou v štáte Nový Južný Wales.
Vodný režim.
Vodnatosť rieky je závislá na dažďových zrážkach. Pretože nemá vodnatejšie prítoky, kolíše jej hladina v rozmedzí až a v období sucha na dolnom toku, pretekajúcom polopúšťou, nezriedka vysychá. Priemerný ročný prietok je /s.
Problém roku 2000

Problém roku 2000 (skrátene Y2K – z angl. „Year 2000 Problem“) bol výsledkom programovania základných funkcií softvéru a hardvéru, keď v snahe šetriť počítačovú pamäť bol rok zapisovaný iba pomocou dvoch číslic. V dôsledku toho bol potom rok 2000 chybne interpretovaný ako rok 1900. Najmä v druhej polovici 90-tych rokov panovali veľké obavy z toho, čo sa môže 1. januára 2000 stať s mnohými počítačovými programami. Katastrofické scenáre hovorili aj o možných výpadkoch či dokonca haváriách elektrární, pozemnej aj leteckej prevádzky a pod. S blížiacim sa rokom 2000 sa množili prípady exspirácie tovaru, pozvánok do škôlky pre 100-ročné osoby a ďalšie podobné prípady.
Katastrofické scenáre sa nakoniec nenaplnili, a to z dôvodu, že verejný sektor (armády, vládne organizácie, školy a pod.) vynaložil veľké finančné prostriedky na prevenciu prípadných komplikácií. Počítačová technika a iná elektronika rýchlo starne a väčšina súkromného a verejného sektoru bola na prelome rokov 1999/2000 vybavená počítačmi, pri ktorých ich tvorcovia možnosť problému Y2K predpokladali a z dôvodu rozvoja techniky neboli nútení toľko šetriť počítačovou pamäťou.
WordPress

WordPress je open source publikačný systém CMS (Content Management System) pre blogy a webstránky. Je vyvíjaný pod licenciou GNU GPL. Má širokú užívateľskú a vývojársku komunitu, počet stiahnutí verzie 3.0 samotnej dosahuje takmer 10 miliónov.
WordPress je používaný na viac ako dvanástich percentách celého svetového internetu, prekonáva tak OpenSource CMS ako Joomla či Drupal, ktoré sa držia pod desiatimi percentami.
Dejiny.
Myšlienka vytvoriť WordPress vznikla začiatkom roku 2003. Matt Mullenweg a Mike Little ho vyvinuli ako nástupcu platformy b2/cafe. V marci 2003 zaregistroval Matt doménu wordpress.org. Prvá verzia WordPress 0.7 vyšla 27. mája 2003 a v januári 2004 sa dopracovala na verziu 1.0.
Rok 2005 bol pre WordPress zlomový. Verzia WordPress 1.5, ktorá priniesla grafické témy, editáciu statických stránok a moderáciu, zaznamenala vyše 900 000 stiahnutí. Následne bola založená spoločnosť Automattic, Inc. a v marci 2006 zaregistrovaná ochranná známka WordPress. Koncom roka 2005 bola spustená aj bezplatná hostingová služba WordPress.com.
Slovenský WordPress.
Autor úplne prvého prekladu do slovenčiny nám nie je známy. Slovenský preklad WordPress ponúkal na stiahnutie Meneldur na dnes už neexistujúcej stránke priestor.podklenbou.sk do leta 2007.
Niesom prebral po Meneldurovi preklad Wordpresu od verzie 2.2 v auguste 2007 a pracoval na ňom do decembra 2008. Po vzájomnej spolupráci pri preklade WordPress modulov v roku 2008 pripravil preklad WordPress 2.7 Savione.
V septembri 2007 bolo spustené diskusné fórum o webe a internetových technológiách na adrese www.techforum.sk, ktorého najaktívnejšou časťou bola a aj naďalej je téma Podpora pre WordPress.
Okrem aktívnej práci na preklade samotného WordPress, začali vďaka Techforum.sk vznikať aj preklady rôznych WordPress modulov, čím slovenská WordPress komunita nabrala nový spád. Ten sa spečatil v januári 2009 rozhodnutím autorov slovenského prekladu vytvoriť samostatnú slovenskú webstránku špecializovanú iba na WordPress.
Po úspešných rokovaniach s WordPress Deutschland bola doména WordPress.sk presunutá do slovenských rúk a 16. januára 2009 bol spustený portál WordPress Slovensko pre všetkých používateľov WordPress v slovenčine.
Na Slovensku má WordPress podiel na trhu 5,12% "(15. júl 2018)".
Vzdušný bronchogram

Vzdušný bronchogram () je termín používaný v rádiológii. Používa sa na označenie špecifickej abnormálnej zmeny na rtg snímke hrudníka a často i na snímkach z vyšetrenia hrudníka počítačovou tomografiou.
Podstata.
Za normálnych okolností nie sú dýchacie cesty prebiehajúce v pľúcnych krídlach na rtg snímke hrudníka viditeľné. Výnimkou sú veľké priedušky, ktorých steny prebiehajú rovnobežne s rtg lúčom a ktoré vytvárajú na snímke prstencovitý tieň. Situácia sa mení v prípade, ak je pľúcny parenchým vyplnený namiesto vzduchu nejakým patologickým obsahom (voda, krv, zápalové bunky a podobne). Nevzdušný pľúcny parenchým absorbuje väčšie množstvo rtg žiarenia a zvyšuje tak kontrast medzi ním a vzduchom naplnenými dýchacími cestami. Výsledkom je zatienenie spôsobené nevzdušným parenchýmom, v ktorom prebiehajú vetvičkovito sa vetviace línie vzduchom vyplnených priedušiek. Vzniká v podstate negatívny bronchogram (na rozdiel od pozitívneho bronchogramu pri bronchografii).
Tento príznak je na rtg snímke dôkazom, že patológia je lokalizovaná v pľúcnom parenchýme.
Príčiny.
Najčastejšími príčinami vzniku príznaku vzdušného bronchogramu je bronchopneumónia a pľúcny edém, ďalej tlak tekutiny alebo vzduchu v pleurálnej dutine na pľúcny parenchým, prípadne bronchiektázie.
K vzácnejším príčinám patrí bronchioloalveolárny karcinóm, lymfóm, pľúcna fibróza a sarkoidóza.
Kliesňová

Kliesňová je krátky nízkotatranský potok na Liptove, v južnej časti okresu Liptovský Mikuláš. Je to pravostranný prítok Boce, meria a je tokom IV. rádu.
Prameň.
Tečie v Nízkych Tatrách, v geomorfologickom podcelku Ďumbierske Tatry, kde pramení pod hlavným hrebeňom pohoria na východnom svahu Rovienok () v nadmorskej výške približne , juhozápadne od obce Vyšná Boca a cca SSZ od sedla Čertovica.
Opis toku.
Od prameňa tečie prevažne smerom na severoseverovýchod, na hornom toku preteká v blízkosti opustených banských štôlní na pravom brehu. Na strednom toku podteká štátnu cestu č. 72, tečie s ňou súbežne na ľavom brehu v úseku asi a na dolnom toku sa potok stáča viac na severovýchod. Na západnom okraji intravilánu obce Vyšná Boca, juhozápadne od jej stredu, sa v nadmorskej výške približne vlieva do Boce.
Pľúcne zatienenie

Pľúcne zatienenie alebo pľúcna opacita je termín používaný v rádiológii hrudníka. Je definované ako oblasť, ktorá výraznejšie absorbuje rtg lúče a preto je na rtg snímke hrudníka sýtejšie ako jej okolie. Termín „zatienenie“ sa používa v súvislosti s rtg snímkami hrudníka, termín „opacita“ je používaný okrem rtg snímok i pri popise vyšetrení počítačovou tomografiou.
Na predozadnej snímke hrudníka je zatienenie/opacita pomerne ľahko detegovateľné pri vzájomnom porovnaní pravej a ľavej strany hrudníka. Niektoré však môžu byť veľmi nenápadné a ich odhalenie vyžaduje pozornú systematickú analýzu rtg snímky. Stupeň viditeľnosti zatienení závisí aj od ich polohy vzhľadom na smer priebehu rtg lúča – napríklad malý plošný infiltrát prebiehajúci kolmo na rtg lúč nemusí byť viditeľný, ten istý infiltrát v smere priebehu lúča viditeľný je.
Pľúcne zatienenia sú vzhľadovo značne variabilné, pričom medzi jednotlivými typmi nie sú ostré hranice. Napriek tomu má ich tvarová charakteristika značný diferenciálne diagnostický význam.
Skorušinské vrchy

Skorušinské vrchy sú pohorie na severnom Slovensku, súčasť subprovincie Vonkajšie Západné Karpaty a Podhôľno-magurskej oblasti. Najvyšší vrch je Skorušina () v severovýchodnej časti pohoria.
Polohopis.
Geomorfologický celok je orientovaný v smere juhozápad-severovýchod, tvorí oblúk prehnutý k severozápadu s dĺžkou a priemernou šírkou . Najviac sa rozširuje v najvýchodnejšej časti v oblasti štátnej hranice s Poľskom (cca ), kým najužšie je v juhozápadnom cípe (cca ). Na severe hraničí s Oravskou kotlinou, na západe s Oravskou vrchovinou a na juhu s Podtatranskou brázdou (podcelok Zuberská brázda). Na východe nadväzuje na geomorfologický celok Kotlina Orawsko-Nowotarska v Poľsku.
Geologické pomery.
Pohorie prináleží k pásmu vnútrokarpatského paleogénu z obdobia starších treťohôr.
Vrchy a sedlá.
Jediné významné sedlo: sedlo Biedna ()
Vodstvo.
Skorušinské vrchy prináležia k povodiu Váhu, resp. k jej čiastkovému povodiu, povodiu Oravy. Vodné toky tečú prevažne na sever a na západ, k najvýznamnejším vodným tokom patria (od východu na západ): Jelešňa, Oravica, Zábiedovčík, Studený potok s Blatnou a Krivský potok. Malá časť na juhozápade je prostredníctvom Kvačianky odvodňovaná na juh do Váhu.
Sídla.
Vo vnútri pohoria leží jediná obec - Oravský Biely Potok, pod výbežkami pohoria ležia: Vitanová, Brezovica, Zábiedovo, Habovka, Zuberec, Chlebnice, Veľké Borové, Malé Borové a Huty.
Zoznam hráčov AS Rím

Toto je zoznam významných hráčov, ktorý nastúpili v drese AS Rím. Znamená to, že títo hráči odohrali viac ako sto zápasov, alebo výrazne prispeli k histórii tímu. Hráči sú to uvedení do 17. mája 2010, a to podľa dátumu ich prvého zápasu. Zarátané sú všetky súťažné zápasy a góly. Nepočítajú sa len vojnové obdobie cez druhú svetovú vojnu. Najviac gólov aj zápasov má na konte Francesco Totti.
Vysvetlivky.
"B - Brankár" 
"O - Obranca" 
"Z - Záložník" 
"Ú - Útočník"
Čierny jarok (prítok Bieleho Váhu)

Čierny jarok je potok na hornom Liptove, vo východnej časti okresu Liptovský Mikuláš. Je to pravostranný prítok Bieleho Váhu, meria 5,6 km a je tokom IV. rádu.
Prameň.
Tečie výlučne v Liptovskej kotline, v geomorfologickej časti Hybianska pahorkatina, kde pramení na JJZ úpätí Hrádku (1 140,7 m n. m.) a južne od lokality Turecké, v nadmorskej výške cca 905 m n. m.
Opis toku.
Od prameňa tečie najprv na krátkom úseku na juhovýchod a ešte na hornom toku sa stáča smerom na juh. Na strednom toku priberá postupne tri prítoky a podteká teleso diaľnice D1. Na dolnom toku už tečie v blízkosti obce Važec, oblúkom sa stáča na západo-juhozápad, podteká štátnu cestu č. 18 a výrazným oblúkom sa stáča na juhovýchod. Napokon podteká železničnú trať č. 180, tečie cez chatovú osadu (detský tábor) a západne od Važca ústi v nadmorskej výške približne 769 m n. m. do Bieleho Váhu.
Netišyn

Netišyn (; ; ) je mesto regionálneho významu v západnej časti Ukrajiny v Chmeľnyckej oblasti. Nachádza sa na rieke Horyň, približne 140 km od mesta Chmeľnyckyj v historickom regióne Volyň, a nachádza sa len pár kilometrov od Chmeľnyckej jadrovej elektrárne.
Všeobecné informácie.
V roku 2010 tu žilo približne 36 000 obyvateľov. Hustota osídlenia: 1 459,26 obyv./km². Železničná stanica Kryvyn. Prvá písomná zmienka je z roku 1542.
Blízko Netišyna je jadrová elektrárň.
Paraguaj (rieka)

Paraguaj alebo Paraguay (, ) je jednou z najväčších riek Južnej Ameriky a pravostranný prítok rieky Paraná. Rieka preteká Brazíliou, Bolíviou, Paraguajom a Argentínou. Je dlhá približne a odvodňuje územie s rozlohou . 
Priebeh toku.
Prameň rieky sa nachádza v severozápadnej časti Brazílskej vysočiny a tečie prevažne južným smerom. Preteká močaristou prepadlinou "Pantanal" a nížinnou oblasťou "Gran Chaca". Koryto rieky je veľmi členité, piesčité a vytvára mnohé plytčiny, ktoré sťažujú plavbu lodí. Šírka rieky je na strednom toku 300, na dolnom 1 000 a hĺbka dosahuje zväčša 10 až . Najdôležitejšími prítokmi sú Rio Verde, Pilcomayo a Bermejo. 
Vodný režim.
V období sucha (júl - august) majú mnohé prítoky len minimum vody a neraz vysychajú a vodu si tak udrží len niekoľko najväčších riek. V jarnom a letnom období (október - apríl) - počas obdobia dažďov, sa veľa riek vylieva z korýt a výdatne zásobuje močariská. Postupným odtekaním tak zásobujú Paraguaj vodou i v suchšom období roka. Priemerný ročný prietok pri Asuncióne predstavuje /s a v ústí /s.
Využitie.
Vďaka dostatku vody i hĺbke koryta je rieka hlavnou transportnou tepnou Paraguaja. Pravidelné prehlbovanie koryta umožňuje lodiam s ponorom do plávať až do mesta Concepción a lodiam s menším ponorom až do mesta Corumbá. Do Asunciónu môžu plávať oceánske lode.
Waterloo

Waterloo môže byť:
Uruguaj (rieka)

Uruguaj (, ) je jednou z najväčších riek Južnej Ameriky. Rieka preteká Brazíliou, Uruguajom a Argentínou. Je dlhá približne a odvodňuje územie s rozlohou cca 365 tisíc km².
Priebeh toku.
Rieka vzniká sútokom zdrojníc "Pelotas" a "Canoas", prameniacich na západných svahoch masívu "Serra de Mar". Po mesto San Tomé preteká lávovou planinou, pričom vytvára množstvo perejí a vodopádov. Pokračuje juhozápadným smerom do La Plata, kde ústi s riekou Paraná do Atlantického oceánu. Hlavné prítoky sú Ibikui a Río Negro.
Vodný režim.
V období sucha (júl - august) má ako väčšina riek v oblasti len minimum vody, no v jarnom a jesennom období počas obdobia dažďov sa často vylieva z korýt a zaplavuje široké okolie. Priemerný ročný prietok pri ústí dosahuje /s.
Využitie.
Vďaka dostatku vody je rieka splavná pre námorné lode po mesto Paysandú a riečne lode po vodopády pri Salte a Concordii.
Eocarcharia

Eocarcharia je vyhynutý rod 6 až 8 metrov dlhého dravého dinosaura, ktorý sa v období spodnej kriedy (pred približne 112 Ma) vyskytoval na území dnešného Nigeru. Rod Eocarcharia je v súčasnej dobe monotypickým taxónom, čo znamená, že zatiaľ poznáme iba jeden druh – Eocarcharia dinops.
Opísali ho americkí paleontológovia Paul Sereno a Stephen Brusatte na základe fragmentov lebky v roku 2008. Medzi dinosaury, ktoré s ním zdieľali rovnaké životné prostredie možno uviesť rody Kryptops, Suchomimus, Nigersaurus, Ouranosaurus a Lurdusaurus.
Zaradenie.
Podľa fylogenetickej analýzy patrí rod Eocarcharia do čeľade zahŕňajúcej najväčšie teropódy – Carcharodontosauridae, kde tvorí sesterský taxón rodu Acrocanthosaurus.
Brazílska vysočina

Brazílska vysočina je rozsiahla geografická oblasť, ktorá pokrýva východnú a juhovýchodnú časť Brazílie.
Vysočinu tvorí najmä bazalt, pretože má sopečný pôvod a neskôr krajinu vytvárala erózia. Krajina je známa svojou širokou diverzitou. Zo severu vysočinu ohraničuje rieka São Francisco a z juhovýchodu rieka Paraná a zo západu Atlantik.
Mláky (potok)

Mláky (alebo aj Východnianka) je potok na Liptove, v západnej časti okresu Poprad a vo východnej časti okresu Liptovský Mikuláš. Je to pravostranný prítok Bieleho Váhu, má dĺžku a je tokom IV. rádu. 
Vznik.
Mláky sú jedným z vodných tokov, ktoré vznikajú bifurkáciou. Oddeľuje sa od koryta Belianskeho potoka v Tatranskom podhorí južne od osady Tri studničky v nadmorskej výške približne , na katastrálnom území Štrbské Pleso.
Opis toku.
Od Troch studničiek tečie najprv smerom na juhozápad cez lokalitu Mláky, esovito sa stáča, zľava sa oddeľuje vedľajšie koryto (tečie najprv na juh, potom na juhovýchod a južne od lokality Mláky sa spája s korytom Belianskeho potoka) a Mláky tečú smerom na juh, pričom vtekajú do Liptovskej kotliny. Tu potok najprv priberá krátky pravostranný prítok od Pálenice (), následne vytvára výrazný oblúk prehnutý na západ, zároveň tečie súbežne s korytom Grúňového potoka na ľavom brehu, a spoločne z troch strán obtekajú masív Hrubého grúňa () na východe. Južne od Hrubého grúňa tečie okrajom lokality Čierťaž na pravom brehu, vzďaľuje sa od koryta Grúňového potoka a koryto sa esovito ohýba na východ. Ďalej sa potok prudko stáča na juhozápad, podteká teleso diaľnice D1, koryto mení smer toku viac na juhojuhozápad a preteká intravilánom obce Východná. Pod obcou sa opätovne stáča, na krátkom úseku tečie na juh a JJZ od stredu Východnej sa vlieva do Bieleho Váhu.
Prítoky.
Nepriberá žiadne významné prítoky s výnimkou jediného krátkeho pravostranného potoka na hornom toku z oblasti Pálenice.
Ústie.
Do Bieleho Váhu ústi juhojuhozápadne od stredu obce Východná v nadmorskej výške 
Obce.
Potok preteká cez dve katastrálne územia:
Nadž’ Hammádí

Nadž’ Hammádí (iné prepisy: Nag’ Hammádí, Nadž Hammádí, Nag Hammádí; – prepis podľa spisov. arab.: Nadž’ Hammádí, prepis podľa egyp. arab.: Nag’ Hammádí, výslovnosť podľa egyp. arab.: [näg-e hämmäädi]/ ) je mesto v južnom Egypte. Leží na západnom brehu rieky Níl v guvernoráte Kiná, v regióne antických sídiel Diospolis Parva (dnes "Híw") a Chénoboskion (dnes "Kasr"), severozápadne od dnešného "Luxoru" (antické Téby alebo Diospolis Magna).Je známe vďaka starovekým koptským rukopisom, ktoré sa našli neďaleko.
Jeho obyvateľmi sú väčšinou roľníci. V meste sa produkuje cukor a hliník.
Rukopisy z Nag Hammádí.
Mesto sa dostalo do svetového povedomia vďaka jednému z najvýznamnejších povojnových nálezov antických náboženských rukopisov, ktoré boli pravdepodobne pôvodne súčasťou knižnice neďalekého starovekého koptského kláštora. Našiel ich v roku 1945 roľník na úpätí neďalekého skalného masívu Džabal at-Tárif uložené v džbáne. Trvalo viac než dvadsaťpäť rokov, kým sa rukopisy skompletizovali, spracovali a vydali.
Nález obsahuje 13 zväzkov (kódexov), spolu 1153 väčšinou dobre zachovaných papyrusových strán náboženských, prevažne gnostických traktátov, písaných v koptčine, preložených pravdepodobne z gréčtiny. Súčasťou súboru je kompletný text Tomášovho evanjelia.
Masaker pred katedrálou.
7. januára 2010 sa v meste odohral incident, pri ktorom traja moslimovia pred koptskou katedrálou zastrelili osem ľudí a ďalších devätnásť zranili, údajne ako odplatu za znásilnenie moslimky koptom, ktoré o niekoľko dní prechádzalo udalosti. Medzi obeťami a zranenými neboli len kopti, ale aj moslimovia, ktorí sa v tom čase nachádzali na mieste, alebo blízko neho. 16. januára 2011 bol hlavný vinník odsúdený na smrť za sedemnásobnú "„úkladnú vraždu“" a deväťnásobný "„pokus o vraždu“". Ostatní dvaja by sa mali dozvedieť verdikt súdu 20. februára.
Grúňový potok (prítok Belianskeho potoka)

Grúňový potok je potok na Liptove, vo východnej časti okresu Liptovský Mikuláš. Je to pravostranný prítok Belianskeho potoka, meria a je tokom V. rádu.
Prameň.
Pramení v Liptovskej kotline, v geomorfologickej časti Hybianska pahorkatina, severoseverovýchodne od Hrubého grúňa () v nadmorskej výške približne 
Opis toku.
Od prameňa tečie sprvu na juh k sútoku s občasným ľavostranným prítokom zo severovýchodného úpätia Hrubého grúňa, potom sa stáča na juhozápad a veľkým oblúkom obteká masív Hrubého grúňa na ľavom brehu, pričom zároveň tečie súbežne s Mlákami na pravom brehu. Hrubý grúň obteká postupne po jeho severnom, západnom i južnom úpätí, na južnom úpätí tečie na krátkom úseku na východ a na dolnom toku sa stáča na juhovýchod. Do Belianskeho potoka sa vlieva severovýchodne od obce Východná v nadmorskej výške približne
IDrive

iDrive je počítačový systém, ktorý je využívaný pre ovládanie palubných systémov vo väčšine súčasných automobilov BMW. Používateľské rozhranie pozostáva z LCD panelu umiestneného v strede palubnej dosky a ovládacieho kolieska na stredovej konzole.
iDrive umožňuje vodičovi a spolujazdcovi ovládať napr. klimatizáciu a kúrenie, audio systém, navigačný systém, telefón a ďalšie.
Systém iDrive bol prvýkrát predstavený v BMW radu 7 (E65/E66). Najrozšírenejším variantom systému je verzia používaná od roku 2003 v rade 5 (E60).
Funkcie.
Dôvodom pre zavedenie iDrive bolo nahradenie stále sa zvyšujúceho počtu ovládačov jednou univerzálnou jednotkou. Ovládacie prvky dôležité pre bezpečnosť (ako sú napr. svetlá) zostali na svojom mieste v blízkosti volantu. Klimatizácie, zábavu, navigáciu a komunikáciu však vodič nepoužíva tak často a vďaka tomu bolo možné zlúčiť ich do jednotne ovládaného systému iDrive. Systém tiež umožňuje zobrazovanie podrobných diagnostických hlásení o stave vozidla či nutnosti servisného zásahu.
Kritika.
Zavedenie systému iDrive so sebou prinieslo aj významnú kritiku zo strany používateľov, médií a kritikov. Niektorí recenzenti systém kritizujú jeho obtiažnejšie pochopenie a odvádzanie pozornosti vodiča od riadenia vozidla. Väčšina používateľov však tvrdí, že si na ovládanie zvykli počas jednej hodiny používania.
Jazykové verzie.
iDrive umožňuje pre komunikáciu s používateľom výber iba z niekoľkých svetových jazykov (angličtina, nemčina, francúzština, španielčina, taliančina a čínština). Pre slovenských vodičov tak môže byť určitou prekážkou k plnému pochopeniu a pohodlnému ovládaniu práve absencia slovenčiny. Táto aplikácia sa dá v súčasnosti vyriešiť lokalizáciou programu riadiacej jednotky iDrive.
Čierna (prítok Ždiarskeho potoka)

Čierna je krátky potok v hornom Liptove, v juhozápadnej časti okresu Poprad. Je to prvý pravostranný prítok Ždiarskeho potoka, meria 1,2 km a je tokom IV. rádu.
Prameň.
Tečie v Nízkych Tatrách, v podcelku Kráľovohoľské Tatry, kde pramení v hlavnom hrebeni pohoria na východnom svahu Andrejcovej (1 519,5 m n. m.) v nadmorskej výške cca 1 435 m n. m., severozápadne od Ždiarskeho sedla (1 473,7 m n. m.).
Opis toku.
Od prameňa až k ústiu tečie smerom na sever cez husto zalesnené územie NAPANT-u v katastrálnom území obce Liptovská Teplička. Do Ždiarskeho potoka sa vlieva v hornej časti Ždiarskej doliny, cca 1 km na ZJZ od horárne Staníkovo, v nadmorskej výške približne 1 117 m n. m.
Podpeklianka

Podpeklianka je potok na hornom Liptove v juhozápadnej časti okresu Poprad. Je to (v smere toku) druhý pravostranný prítok Ždiarskeho potoka, meria a je tokom IV. rádu.
Prameň.
Tečie v Nízkych Tatrách, v podcelku Kráľovohoľské Tatry, kde pramení priamo pod hlavným hrebeňom pohoria, na severozápadnom svahu Bartkovej () v nadmorskej výške približne , východne od Ždiarskeho sedla (). 
Opis toku.
Od prameňa tečie smerom na severoseverozápad k sútoku s občasným ľavostranným prítokom vznikajúceho severovýchodne od Ždiarskeho sedla. Odtiaľ pokračuje k ústiu smerom na sever a do Ždiarskeho potoka sa vlieva v hornej časti Ždiarskej doliny, cca juhozápadne od horárne Staníkovo, v nadmorskej výške približne Tečie na katastrálnom území obce Liptovská Teplička.
Enea Silvio Piccolomini

Enea Silvio Piccolomini môže byť:
Atifete Jahjagová

Atifete Jahjagová (; * 20. apríl 1975, Đakovica , Kosovo) je politička, od apríla 2011 do apríla 2016 prezidentka Kosova.
Narodila sa v meste Đakovica na juhu Srbska (juhovýchod Kosova). Vyštudovala právo na univerzite v Prištine, neskôr pokračovala v štúdiu na univerzite v Manchestri a v USA. Kariéru začala ako prekladateľka, neskôr prešla k polícii, kde dosiahla hodnosť generálmajora, a pred zvolením do funkcie prezidentky bola námestníčkou kosovského policajného prezidenta.
Vo voľbách za prezidentku kandidovala ako nezávislá kandidátka. 
Od roku 2012 je vydatá, manžel Astrit Kuçi je zubný lekár.
Sedlo Majbíková

Sedlo Majbíková alebo aj Sedlo Maríková () je horské sedlo v hlavnom hrebeni Lúčanskej Malej Fatry. Je križovatkou turistických chodníkov a lokalitou prechádza Medzinárodná diaľková turistická trasa E3.
Poloha.
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a oddeľuje časti Lúčanské Veterné hole a Kýčery. Leží medzi severovýchodne situovaným vrchom Kopa () a juhozápadne ležiacou Usypanou skalou (). Hrebeň v okolí sedla je pokrytý súvislým lesným porastom.
Územie sa nachádza v Žilinskom kraji, na hranici okresov Žilina a Martin a sedlom vedie hranica katastrálnych území obcí Kunerad a Valča. Severozápadne sa zvažujúce svahy odvodňuje Bystrička do Rajčanky, voda z juhovýchodných častí odteká Valčianskym potokom do rieky Turiec.
Kopa (vrch v Malej Fatre, Kunerad)

Kopa () je vrch na hlavnom hrebeni Lúčanskej Malej Fatry. Nachádza sa medzi Hornou lúkou a sedlom Majbíková, približne západne od Martina. Lokalitou prechádza Medzinárodná diaľková turistická trasa E3.
Poloha.
Nachádza sa v južnej polovici pohoria, v geomorfologickom podcelku Lúčanská Fatra a južnom okraji jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia obcí Kunerad, Trebostovo a Valča. Kopa sa nachádza juhozápadne od najatraktívnejšej časti, nazývanej Martinské hole, nad obcami Kunerad a Trebostovo. Severovýchodne na hrebeni susedí Horná lúka (), juhozápadne pokračuje hrebeň k vrchu Usypaná skala (). 
Opis.
Vrch je súčasťou hlavného hrebeňa, ktorý vedie juhozápadno-severovýchodným smerom. Severovýchodným smerom ho plytké sedlo oddeľuje od Hornej lúky, juhozápadne leží výrazné sedlo Majbíková. Vrcholová časť je pokrytá lesným porastom, ktorý neumožňuje výhľad. Západné a severné svahy odvodňujú prítoky Trebostovského potoka, východné svahy prítoky Kuneradského potoka a južnú časť masívu Valčiansky potok.
Výhľady.
Hustý porast zamedzuje výhľadu z vrcholu Kopy, no z vhodných čistín je možné mimo okolitých vrchov pozorovať napríklad časť Veľkej Fatry a Nízkych Tatier, Kremnické vrchy, pohorie Vtáčnik, Strážovské vrchy a nezriedka aj Moravsko-sliezske Beskydy.
Heikki A. Alikoski

Heikki A. Alikoski (* 1912, Oulu, Fínsko – † 28. december 1997 Turku) bol fínsky astronóm, ktorý objavil minimálne 13 planétok.
Planétka 1567 Alikoski, objavená 22. apríla 1941, je pomenovaná na jeho počesť.
Zázrivá (vrch)

Zázrivá () je lúčnatý vrch v hlavnom hrebeni Lúčanskej Malej Fatry. Leží približne západne od Martina. Lokalitou prechádza Medzinárodná diaľková turistická trasa E3.
Poloha.
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obce Turie a Martin-Priekopa. Južným smerom sa nachádza Krížava (), západne Skalka (), východne Prostredný grúň () a severne Dlhá lúka () a Minčol (). 
Opis.
Vrch je súčasťou hlavného hrebeňa, ktorý vedie Zázrivou severo-južným smerom. Hôľnatý vrchol tvorí severný výbežok mohutného horského masívu, nazývaného Martinské hole. Západné svahy odvodňuje Turiansky potok a jeho prítoky, smerujúci do rieky Rajčanka, východnú časť odvodňujú prítoky potoka Zázrivá, smerujúceho do rieky Turiec. 
Výhľady.
Vďaka nadmorskej výške a polohe je z vrcholu kruhový výhľad, južný smer však obmedzujú vyššie časti masívu. Veľmi dobre sú pozorovateľné mnohé malofatranské vrcholy (najmä Krivánska Fatra), Žilinská kotlina s mestom Žilina i Turčianska kotlina s mestom Martin. Pri vhodných podmienkach sú pozorovateľné všetky okolité pohoria a nezriedka je možné vidieť Západné Tatry, časť Nízkych Tatier, Moravsko-sliezske Beskydy, Kysucké Beskydy i Oravské Beskydy.
Prístup.
Vrcholom prechádza značená Medzinárodná diaľková turistická trasa E3 z Krížavy () na Dlhú lúku () a Minčol ().
Dlhá lúka (1305 m n. m.)

Dlhá lúka () je vrch v hlavnom hrebeni Lúčanskej Malej Fatry. Leží približne západne od Vrútok. Lokalitou prechádza Medzinárodná diaľková turistická trasa E3.
Poloha.
Nachádza sa v južnej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na rozhraní okresov Žilina a Martin a zasahuje na katastrálne územia obce Turie a mesta Martin, časť Priekopa. Južným smerom po hrebeni sa nachádza Zázrivá (), severným susedom je Minčol (), východne leží Krivá () a západne Jastrabná (). 
Opis.
Vrch je súčasťou hlavného hrebeňa, ktorý vedie od juhu z Martinských holí cez Zázrivú a Dlhú lúku severným smerom cez sedlo Prašivé na Minčol a Úplaz. Je pomerne nevýrazný, nakoľko susedné vrchy ho prekonávajú tak výškou, ako aj mohutnosťou. Na rozdiel od nich má vrchol zalesnený a preto poskytuje iba veľmi obmedzené výhľady. Západné svahy, zvažujúce sa do Turskej doliny, odvodňuje Turiansky potok a jeho prítoky, smerujúci do rieky Rajčanka, východnú časť odvodňujú prítoky potokov Zázrivá a Javorina, smerujúcich do rieky Turiec. 
Výhľady.
Vďaka nadmorskej výške je z menších odlesnených plôch obmedzený, no ďaleký výhľad. Severný aj južný smer obmedzujú vyššie susedné masívy, západným a východným smerom však možno pozorovať Krivánsku Fatru, Žilinskú i Turčiansku kotlinu. Pri vhodných podmienkach sú pozorovateľné Veľká Fatra, Západné Tatry, časť Nízkych Tatier, Moravsko-sliezske Beskydy a Javorníky.
Divadlo Jozefa Gregora Tajovského

Divadlo Jozefa Gregora Tajovského je profesionálne činoherné divadlo vo Zvolene. Vzniklo 28. augusta 1949 pod názvom "Stredoslovenské divadlo". V súčasnosti je jeho zriaďovateľom Banskobystrický samosprávny kraj.
Divadlo má sídlo v budove bývalého Hotela Grand postavenej koncom 19. storočia. V rokoch 19871994 prešla budova rozsiahlou rekonštrukciou. Sála divadla má kapacitu 334 miest, štúdio pre komornejšie projekty má kapacitu 91 miest.
História.
Profesionálne divadlo v centre Zvolena začalo svoju prevádzku v roku 1949 pod názvom Stredoslovenské divadlo. Pretože malo svoj podiel na Slovenskom národnom povstaní a malo podporiť priemysel. Základom jeho amatérskej divadelnej skupiny bol miestny zväz a Zväz divadelnej asociácie Banská Bystrica. Od roku 1954 inštitúcia nesie meno Jozefa Gregora.
Architektúra.
Hlavný vchod divadla je umiestnený na námestí. Predná fasáda je rozdelená na rôzne medziposchodia. Prízemie je zdobené rustikálnym štýlom a má obdĺžnikové okenné otvory. Horné poschodia má tiež obdĺžnikové okná a vysoký počet pilierov. Bočná fasáda divadla má podobný dizajn, s obdĺžnikovými oknami a rustikálnym zdobením. Moderný prístavok kombinuje sklenenú a kameňom obloženú časť. Vnútorné priestory obsahujú foyer so stĺpmi a divadelnú sálu s konkávnym sedadlom. Perspektíva divadla je okrúhla bez balkóna, s dvojitými ložami na bočných stenách.
Krstný otec

Krstný otec môže byť:
Gladiátor (rozlišovacia stránka)

Gladiátor môže byť:
Bročkov potok

Bročkov potok je horský potok v Lúčanskej Malej Fatre na území okresu Žilina pri Fačkove a je to pravostranný prítok Rajčanky. 
Opis toku.
Pramení v južnej časti Lúčanskej Malej Fatry, pod hlavným hrebeňom severne od Kľaku (), v nadmorskej výške okolo . Priberá niekoľko menších prítokov a pokračuje severozápadným smerom v podobe horskej bystriny k ceste I/64, neďaleko ktorej ústi do Rajčanky v nadmorskej výške cca .
Fontána (rozlišovacia stránka)

Fontána môže byť:
Moulin Rouge (rozlišovacia stránka)

Moulin Rouge môže byť:
Skala (rozlišovacia stránka)

Skala môže byť:
Kokaín (rozlišovacia stránka)

Kokaín môže byť:
Vrana (rozlišovacia stránka)

Vrana môže byť:
Psycho

Psycho môže byť:
Alpina

Alpina Burkard Bovensiepen GmbH je nemecká tuningová firma, ktorá sa špecializuje na vozidlá automobilky BMW. Sídli v meste Buchloe v okrese Ostallgäu v Bavorsku. Firma predáva svoje vlastné automobily, založené na automobiloch BMW. Alpina úzko spolupracuje s BMW a ich procesy sú integrované do výrobných liniek BMW, teda je TÜV uznaná ako automobilový výrobca, na rozdiel od ostatných výkonových špecialistov, ktorí sa špecializujú na trh s autopríslušenstvom. Napríklad Alpina B7 sa vyrába v rovnakej výrobnej linke v Dingolfingu ako vlastný modelový rad BMW - BMW rad 7.
Helena Růžičková

Helena Růžičková (* 13. jún 1936, Praha† 4. január 2004, Plzeň) bola populárna česká herečka.
Život.
Pôvodne vyštudovaná zubná laborantka sa už od detstva pohybovala okolo divadla, napr. v detskom balete Národného divadla. Cez choreografku a javiskovú techničku sa nakoniec dostala k divadelnému herectvu. Na prijímacích skúškach na DAMU, kde však nikdy nebola prijatá, stretla svojho manžela Jiřího Růžičku st., rovnako divadelného herca, neskôr pomocného režiséra na Barrandove. Na svadbe jej robila svedka jej veľká kamarátka Jiřina Bohdalová. Vrcholom jej divadelného umenia bola úloha Hejtmanky v Gogoľovom Revízorovi. Z veľkého množstva filmových rolí si ju diváci najviac pamätajú ako Heduš v trilógii Homolkových a Škopkovú v trilógii Slunce, seno... Venovala sa aj estrádnym vystúpeniam ako Duo Kix (s Jiřím Růžičkou ml.), najmä v dobách, kedy nemohla hrať. Napísala niekoľko kníh o svojom boji s rakovinou. 
Jej manželom bol herec a pomocný režisér Jiří Růžička st. (*1932 - †2003) a bola matkou herca Jiřího Růžičku ml. (*1956 - †1999), ktorého prežila o 5 rokov a s ktorým hrala v niekoľkých obľúbených českých filmoch. V roku 2002 jej bola diagnostikovaná rakovina. Helena Růžičková zomrela 4. januára 2004 o 9:15 na zlyhanie obličiek, vo fakultnej nemocnici v Plzni vo veku 67 rokov. Jej popol bol rozprášený na Olšanských hřbitovech v Prahe.
Dielo.
Divadlo.
Činoherný klub.
Helene Růžičkovej dal režisér Jan Kačer príležitosť v Gogoľovom Revízorovi, kde hrala hajtmanku po boku Pavla Landovského. Na tomto predstavení Činoherného klubu z konca šesťdesiatych rokov, ktorého záznam sa dochoval, sa prejavilo herecké majstrovstvo Růžičkovej. Mala dar humoru, ale v Revízorovi ukázala, že zvládne najnáročnejšie úlohy s obdivuhodnou suverenitou a výrazovou plnosťou. Súbor sa s Revízorom dostal aj do Londýna, po čom miestne denníky vyzdvihovali účinkovanie súboru aj samotnej herečky. 
Divadlo Na zábradlí.
Helena Růžičková bola tiež členkou Divadla Na zábradlí, kde ju diváci vídali od februára 1972 v hre Na dně. Hoci jej angažmán netrval dlho, zvládla tu naštudovať niekoľko hier a bola obsadená do väčšiny inscenácií, ktoré divadlo do roku 1972 vyprodukovalo. Išlo o hry Dáma s kaméliemi, Figarova svatba, Alchymista a Les. Posledná hra, v ktorej sa Helena Růžičková objavila v Divadle Na zábradlí mala premiéru 6. novembra 1972. Jej angažmán v tomto divadle skončil v roku 1973.
Anabióza

Anabióza je stav, keď sú u mikroorganizmov všetky životné deje obmedzené na minimum. Pomocou tohto stavu môžu prežívať aj dlhé nepriaznivé obdobia.
Energy Plaza

Energy Plaza je mrakodrap v Dallase v USA, postavený na ulici 1601 Bryan Street. Navrhol ho Ieoh Ming Pei meria 192 metrov (s anténou 225 metrov), má 49 poschodí. Je deviatou najvyššou budovou v Dallase. Mrakodrap bol dokončený v roku 1983. Samotná budova je založená na konštrukcii, ktorá používa tri trojuholníky.
Taoistické Tai Chi

Taoistické Tai Chi, nazývané aj "meditácia v pohybe" alebo "zdravotné Tai Chi", spočíva najmä v zostave 108 cvikov, ktorých autorom je taoistický mních Moy Lin-shin (1931-1998). Väčšinu cvikov prebral a upravil z tradičného cvičenia Tai Chi Chuan (pôvodne bojového) tak, aby mali priaznivé zdravotné účinky, predovšetkým na uvoľnenie a posilnenie chrbtice. Pôsobí na mnoho ďalších partií, vrátane vnútorných orgánov a v neposlednom rade prináša cvičiacim aj duševný relax. Vďaka nenáročnosti a prispôsobivosti ho môžu cvičiť aj ľudia s obmedzenými pohybovými možnosťami a seniori.
Výuke a šíreniu taoistického Tai Chi sa venuje predovšetkým medzinárodné združenie taoistického Tai Chi, nezisková dobrovoľnícka organizácia založená v r. 1970 a pôsobiaca v desiatkach krajín sveta, vrátane Slovenska.